Recent casatorită, după două mariaje care au eşuat, Maria construieşte a treia oară o viaţă de familie. Soţul ei, Robert, este bărbatul care a convins-o că dragostea la prima vedere există şi, împreună, pun bazele solide ale viitorului lor. Amândoi au copii din căsniciile anterioare, iar asta nu este o problemă pentru ei, chiar dacă subiectul acesta este unul sensibil pentru Maria.Cu o viaţă mereu pe fugă, Maria îşi împarte timpul între pensiunea din Argeş a familiei - care este în renovare, responsabilităţile de soţie, mamă şi noră, viaţa de artist - concerte, evenimente şi filmări. Cum decurge o zi din viaţa artistei, telespectatorii vor putea urmări în fiecare sâmbătă, de la 19.30, la Antena Stars, în cele mai noi episoade ale seriei În culisele celebrităţii.